
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 748 

26 Μαρτίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση σχολής προπονητών χειροσφαίρισης Γ' κα¬ 
τηγορίας στη Θεσσαλονίκη. 1 

Ιδρυση σχολής προπονητών χειροσφαίρισης Γ' κα¬ 
τηγορίας στην Αθήνα. 2 

Τροποποίηση της υπ’ αριθμ. 3407/2.12.2008 απόφα¬ 


σης των Υπουργών Οικονομίας και Οικονομικών 
και Αγροτικής Ανάπτυξης και Τροφίμων, «Καθο¬ 
ρισμός των τυπικών και ουσιαστικών προσόντων 
του προσωπικού που μετακινείται ή αποσπάται, 
σύμφωνα με το άρθρο 18 παρ. 1 α του Ν. 3614/2007, 
στην Ειδική Υπηρεσία Εφαρμογής δράσεων Ε.Π. 
Αλιείας του Επιχειρησιακού Προγράμματος Αλι¬ 


είας 2007 2013» (ΦΕΚ 2540 Β'), όπως ισχύει. 3 

ΑΠΟΦΑΣΕΙΣ 

Αριθμ. 7536 (1) 


Ίδρυση σχολής προπονητών χειροσφαίρισης 
Γ' κατηγορίας στη Θεσσαλονίκη. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985, άρθρο 27 «Σύσταση Γενικών Γραμ- 
ματειών» παρ. 2 ε, περ. ιν «Γενική Γραμματεία Αθλητι¬ 
σμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ 
Α' 121), όπως αντικαταστάθηκε με το άρθρο 78 παρ. 2 
του Ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του Π.Δ. 77/85 «Οργανισμός της Γ.Γ.Α.» (ΦΕΚ Α'28), 
όπως ισχύει. 

ε) Του Π.Δ. 118/2013 «Τροποποίηση του Π.Δ. 85/2012 
(Α'141) -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Μεταφορών, Υποδομών και Δικτύων και 


Παιδείας και θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και θρησκευμάτων αντιστοίχως» 
(ΦΕΚ 152/Α/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ153/ Α/25.6.2013). 

2. Την αριθμ. ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/1835 
0/15269/892/3.7.2013 Απόφαση του Πρωθυπουργού και 
Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού & Αθλητι¬ 
σμού Ιωάννη Ανδριανό (ΦΕΚ 1655/Β/4.7.2013). 

3. Τα αριθμ. 1862/25-11-2013,632/29-5-2013 και 2370/ 
13-02-2014, έγγραφα της Ελληνικής Ομοσπονδίας Χει¬ 
ροσφαίρισης. 

4. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού 

5. Τ ις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών χειροσφαίρισης Γ' Κα¬ 
τηγορίας, η οποία θα λειτουργήσει στη Θεσσαλονίκη, 
(ΕΑΚ ΜΙΚΡΑΣ 3 «Σπίτι του Χάντμπολ»), στο διάστημα 
από 5 Απριλίου, έως 20 Ιουλίου, με σύνολο εκπαιδευτι¬ 
κών ωρών διακοσίων δώδεκα (212), ήτοι, εκατόν είκοσι 
πέντε (125) ώρες για θεωρητικά και ογδόντα επτά (87) 
για πρακτικά μαθήματα. 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Μπαγλατζής Ευθύμιος του Παναγιώτη, υπάλληλος 
της Γ.Γ.Α., ως Πρόεδρος. 

2. Περαματζή Μαρία του Ευαγγέλου, υπάλληλος της 
Γ.Γ.Α., ως μέλος. 

3. Πουλάκη Παναγιώτα, του Γεωργίου, υπάλληλος της 
Γ.Γ.Α., ως μέλος. 

4. Σαρηγιαννίδης Ελευθέριος του Νικολάου, Εκπρό¬ 
σωπος της ΟΧΕ στη Θεσσαλονίκη. 

5. Σκανδάλης Βασίλειος του Γεωργίου, Εκπρόσωπος 
Συνδέσμου Προπονητών (ΣΥΠΧΕ) στη Θεσσαλονίκη. 

Γραμματείς της Επιτροπής ορίζονται οι: Σαρακατσάνη 
Κάτια του Δημητρίου, υπάλληλος της Γ.Γ.Α. και Δημη- 
τρέλλου Ελένη του Ιωάννη, υπάλληλος της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών. 

2. Ελέγχει τα υποβληθέντα δικαιολογητικά των υπο¬ 
ψηφίων. 

3. Παρακολουθεί τη λειτουργία της σχολής και τη 
διεξαγωγή των εξετάσεων. 

4. Λαμβάνει αποφάσεις για οποιοδήποτε θέμα αφορά 
την εύρυθμη λειτουργία της σχολής. Μετά την υποβολή 
των αποτελεσμάτων από τον Διευθυντή, η επιτροπή δι¬ 
οίκησης προβαίνει στην επικύρωση των αποτελεσμάτων 
και καταρτίζει πίνακες επιτυχόντων και αποτυχόντων 
(συντάσσοντας σχετικό πρακτικό). 

Β. Οι γραμματείς της σχολής μεριμνούν για τη συ¬ 
γκέντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα, που παρέ¬ 
χεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριά¬ 
σεις της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες 
και οι ώρες διδασκαλίας) παραδίδεται εντός δύο (2) 
μηνών από τη λήξη της σχολής με ευθύνη του Προέδρου, 
στο αρμόδιο τμήμα Αθλητικής Επιμόρφωσης. 

ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής: ορίζεται ο Σκούφος Δημήτρι- 
ος του Κων/νου, Καθηγητής Φυσικής Αγωγής. 

Ο Διευθυντής της σχολής, έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 
και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 


- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

ΑΡΘΡΟ 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από το διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με το διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

ΑΡΘΡΟ 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας. Το χρηματικό 
ποσό για τα συνολικά δίδακτρα φοίτησης εκάστου υπο¬ 
ψηφίου καθορίζεται στο ποσό των 250 ευρώ, το οποίο 
καταβάλλεται ανταποδοτικά, (όπως ορίζει το άρθρο 
78 παρ. 2 του Ν. 4170/11.7.2013, ΦΕΚ 163/Α'/12.7.2013) και 
κατατίθεται στο τραπεζικό λογαριασμό της Ομοσπον¬ 
δίας από τους υποψηφίους, που θα γίνουν δεκτοί στη 
σχολή, μετά τον έλεγχο των δικαιολογητικών συμμε¬ 
τοχής από την επιτροπή διοίκησης. Η οικεία ομοσπον¬ 
δία συντάσσει τον προϋπολογισμό της σχολής και τον 
γνωστοποιεί στην επιτροπή διοίκησης της σχολής. Οι 
πληρωμές των δαπανών της σχολής γίνονται από την 
αρμόδια υπηρεσία της ομοσπονδίας, η οποία είναι και 
οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. 

ΑΡΘΡΟ 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και 
οριστικοποιούνται με την παρούσα απόφαση. 

Στη σχολή δεν γίνονται δεκτοί όσοι στο πρόσωπο 
των οποίων συντρέχουν τα κωλύματα που προβλέπο- 
νται από το άρθρο 8 του Ν. 3528/9.2.2007, ΦΕΚ 26/Α' σε 

συνδυασμό με τα κωλύματα που προβλέπονται από το 
άρθρο 3 του Ν. 2725/99 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

ΑΡΘΡΟ 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθη¬ 
σης των μαθημάτων της σχολής για κάθε υποψήφιο, 
δεν μπορούν σε καμία περίπτωση να είναι λιγότερες 
του 95% των συνολικών ωρών διδασκαλίας για κάθε 
περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

5. Τα διπλώματα παραδίδονται στους επιτυχόντες από 
το Τμήμα Αθλητικής Επιμόρφωσης. 

ΑΡΘΡΟ 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών οι υποψήφιοι 
πρέπει: 

1. Να έχουν αρτιμέλεια σε βαθμό που δεν δημιουργεί 
πρόβλημα στην θεωρητική και πρακτική διδασκαλία της 
χειροσφαίρισης. 

2. Να έχουν ηλικία 23-45 ετών. 

3. Να έχουν ενεργό συμμετοχή, ως χειροσφαιριστές 
σε αθλητικά Σωματεία οποιασδήποτε κατηγορίας για 
μία τουλάχιστον πενταετία (5), τούτου βεβαιωμένου από 
την Ο.Χ.Ε, ή 

4. Να είναι πτυχιούχοι ΤΕΦΑΑ, ή αντίστοιχου τμήμα¬ 
τος της αλλοδαπής, αναγνωρισμένο από το ΔΟΑΤΑΠ, 
εφ'όσον πληρούν τις προϋποθέσεις 1. και 2. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης σχολής. 

4. Υπεύθυνη δήλωση (άρθρο 8 Ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

6. Βεβαίωση της Ο.Χ.Ε, όσον αφορά την περίπτωση 3. 
(άρθρο 7 - ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ) 

Το Τ μήμα Αθλητικής Επιμόρφωσης της Γ.Γ.Α. θα ανα¬ 
ζητήσει αυτεπάγγελτα την ποινική κατάσταση του υπο¬ 
ψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, τα 
οποία πρέπει να είναι επικυρωμένα, κατατίθενται του¬ 


λάχιστον δέκα (10) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Ανδρέα Παπανδρέου 37 Τ.Κ. 15180 ΜΑΡΟΥΣΙ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-♦- 

Αριθμ. 7537 (2) 

Ίδρυση σχολής προπονητών χειροσφαίρισης Γ' 
κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τις διατάξεις: 

α)Του Ν. 1558/1985, άρθρο 27 «Σύσταση Γ ενικών Γ ραμ- 
ματειών» παρ. 2 ε, 

περ. ιν « Γ ενική Γ ραμματεία Αθλητισμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ 
Α'121), όπως αντικαταστάθηκε με το άρθρο 78 παρ. 2 
του Ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Τ ου Π.Δ. 77/85 «Οργανισμός της Γ.Γ.Α.» (ΦΕΚ Α'28), 
όπως ισχύει. 

ε) Του Π.Δ. 118/2013 «Τροποποίηση του Π.Δ. 85/2012 
(ΑΊ41) -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Μεταφορών, Υποδομών και Δικτύων και 
Παιδείας και θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/Α/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α/25.6.2013). 

2. Την αριθμ.ΥΠΠΟΑ/ΓΔΔΥ/ΔΙΟΙΚ/ΔΠΕΦ/114952/18350/ 
15269/892/3.7.2013 Απόφαση του Πρωθυπουργού και 
Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού & Αθλητι¬ 
σμού Ιωάννη Ανδριανό (ΦΕΚ 1655/Β/4.7.2013). 

3. Τα αριθμ. 632/29-5-2013, 441862/4-12-2013 και 2370/ 
13-02-2014, έγγραφα της Ελληνικής Ομοσπονδίας Χει¬ 
ροσφαίρισης. 

4. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού 

5. Τ ις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ιδρύεται Σχολή Προπονητών Χειροσφαίρισης Γ' Κατη¬ 
γορίας, η οποία θα λειτουργήσει στην Αθήνα, (Ο.Α.Κ.Α.) 
στο διάστημα, από 5 Απριλίου, έως 20 Ιουλίου, με σύνολο 
εκπαιδευτικών ωρών διακοσίων δώδεκα (212), ήτοι, (125) 
ώρες θεωρητικά και ογδόντα επτά (87) ώρες πρακτικά. 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

ΑΡΘΡΟ 1 

ΕΠΙΤΡΟΠΗ ΔΙΟΙΚΗΣΗΣ - ΓΡΑΜΜΑΤΕΑΣ 
ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. Καρακάσης Διονύσιος του Ιορδάνη, υπάλληλος της 
Γ.Γ.Α., ως Πρόεδρος. 

2. Μπακογιάννη Σοφία του Βασιλείου, υπάλληλος της 
Γ.Γ.Α., ως μέλος. 

3. Κουκούση Δήμητρα του Γεωργίου, υπάλληλος της 
Γ.Γ.Α., ως μέλος. 

4. Σταματιάδης Κων/νος του Ανδρέα, Εκπρόσωπος 
της Ο.Χ.Ε. 

5. Παναγιώτης Μεσσήνης του Βασιλείου, Εκπρόσωπος 
Συνδέσμου Προπονητών Χειροσφαίρισης. (ΣΥΠΧΕ). 

Γραμματείς της Επιτροπής ορίζονται οι: Τραπιεράκη 
Καλλιόπη του Εμμανουήλ και Φασιανού Δέσποινα του 
Τριαντάφυλλου, υπάλληλοι της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Α. Η Επιτροπή Διοίκησης έχει τις ακόλουθες αρμο¬ 
διότητες: 

1. Εγκρίνει το πρόγραμμα σπουδών. 

2. Ελέγχει τα υποβληθέντα δικαιολογητικά των υπο¬ 
ψηφίων. 

3. Παρακολουθεί τη λειτουργία της σχολής και τη 
διεξαγωγή των εξετάσεων. 

4. Λαμβάνει αποφάσεις για οποιοδήποτε θέμα αφορά 
την εύρυθμη λειτουργία της σχολής. Μετά την υποβολή 
των αποτελεσμάτων από τον Διευθυντή, η επιτροπή δι¬ 
οίκησης προβαίνει στην επικύρωση των αποτελεσμάτων 
και καταρτίζει πίνακες επιτυχόντων και αποτυχόντων 
(συντάσσοντας σχετικό πρακτικό). 

Β. Οι γραμματείς της σχολής, μεριμνούν για τη συ¬ 
γκέντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα, που παρέ¬ 
χεται από το αρμόδιο τμήμα Αθλητικής Επιμόρφωσης. 
Επίσης παραλαμβάνουν και συμπληρώνουν πίνακα με 
τα στοιχεία των υποψηφίων τον οποίο υποβάλλουν 
στο αρμόδιο τμήμα Αθλητικής Επιμόρφωσης για την 
αναζήτηση της ποινικής κατάστασης των υποψηφίων 
προπονητών. Ενημερώνουν τα μέλη για τις συνεδριά¬ 
σεις της επιτροπής και συντάσσουν τα πρακτικά των 
συνεδριάσεων. 

Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες 
και οι ώρες διδασκαλίας) παραδίδεται εντός δύο (2) 
μηνών από τη λήξη της σχολής με ευθύνη του Προέδρου, 
στο αρμόδιο τμήμα Αθλητικής Επιμόρφωσης. 


ΑΡΘΡΟ 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Διευθυντής της σχολής, ορίζεται ο Βαρελτζής Ιωάννης 
του Θεοδώρου, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το πρόγραμμα σπουδών στην Επιτροπή 
Διοίκησης και το διδακτικό προσωπικό, καθώς και την 
κατανομή των διδακτικών ωρών ανά μάθημα. 

-Έχει ευθύνη για κάθε θέμα που σχετίζεται με τη 
λειτουργία της σχολής και που δεν ανήκει στον κύ¬ 
κλο αρμοδιοτήτων άλλου οργάνου, για το διδακτικό, 
εργατικό και βοηθητικό προσωπικό, για την υλοποί¬ 
ηση του προγράμματος, τον έλεγχο των παρουσιών 
και των απουσιών των σπουδαστών (τηρώντας σχετικό 
παρουσιολόγιο) και γενικά την τήρηση του κανονισμού 
λειτουργίας της σχολής. 

- Τροποποιεί εάν χρειασθεί το πρόγραμμα, ενημερώ¬ 
νοντας έγκαιρα την επιτροπή διοίκησης της σχολής, το 
διδακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστά¬ 
σεων και του απαιτούμενου αθλητικού υλικού, καθώς 
και των συναφών οργάνων. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμ¬ 
μένο πίνακα αποτελεσμάτων με τους επιτυχόντες και 
αποτυχόντες σπουδαστές της σχολής, καθώς και συ¬ 
γκεντρωτικό πίνακα βαθμολογίας των μαθημάτων στα 
οποία εξετάστηκαν όλοι οι σπουδαστές της σχολής. 

- Μετά το πέρας της σχολής συντάσσει έκθεση με 
τις παρατηρήσεις και τυχόν προτάσεις του, την οποία 
υποβάλει στο τμήμα Αθλητικής Επιμόρφωσης. 

ΑΡΘΡΟ 3 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 

Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή κατά πε¬ 
ρίπτωση πρόσωπα ειδικών γνώσεων ανάλογου επιπέ¬ 
δου που κρίνονται κατάλληλα από το διευθυντή της 
σχολής. Το εκπαιδευτικό προσωπικό συνεργάζεται για 
κάθε θέμα, που αφορά στην ομαλή ενάσκηση των κα¬ 
θηκόντων του και την εύρυθμη λειτουργία της σχολής 
με το διευθυντή της σχολής. 

Το διδακτικό προσωπικό, υποχρεούται να παραδώ- 
σει στο διευθυντή της σχολής, τα αποτελέσματα των 
εξετάσεων μέσα σε διάστημα τριών (3) ημερών από τη 
διεξαγωγή τους. 

ΑΡΘΡΟ 4 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και 
τον τόπο λειτουργίας της σχολής, όταν ατό επιβάλλεται 
από απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας. Το χρηματι¬ 
κό ποσό για τα συνολικά δίδακτρα φοίτησης εκάστου 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

υποψηφίου καθορίζεται στο ποσό των (250,00 ευρώ), 
το οποίο καταβάλλεται ανταποδοτικά, (όπως ορί¬ 
ζει το άρθρο 78 παρ. 2 του Ν. 4170/11.7.2013, ΦΕΚ 163/ 
Α712.7.2013) και κατατίθεται στο τραπεζικό λογαριασμό 
της Ομοσπονδίας, από τους υποψηφίους που θα γίνουν 
δεκτοί στη σχολή μετά τον έλεγχο των δικαιολογητι- 
κών συμμετοχής από την επιτροπή διοίκησης. Η οικεία 
ομοσπονδία συντάσσει τον προϋπολογισμό της σχο¬ 
λής και τον γνωστοποιεί στην επιτροπή διοίκησης. Οι 
πληρωμές των δαπανών της σχολής γίνονται από την 
αρμόδια υπηρεσία της ομοσπονδίας, η οποία είναι και 
οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. 

ΑΡΘΡΟ 5 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές και ειδικές προϋποθέσεις συμμετοχής στη 
σχολή που προτείνονται από την Ομοσπονδία, οριστι- 
κοποιούνται με την παρούσα απόφαση. 

Στη σχολή δεν γίνονται δεκτοί όσοι στο πρόσωπο 
των οποίων συντρέχουν τα κωλύματα που προβλέπο- 
νται από το άρθρο 8 του Ν. 3528/9.2.2007, ΦΕΚ 26/Α' σε 
συνδυασμό με τα κωλύματα που προβλέπονται από το 
άρθρο 3 του Ν. 2725/99 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

ΑΡΘΡΟ 6 

ΥΠΟΧΡΕΩΣΕΙΣ ΣΠΟΥΔΑΣΤΩΝ - 
ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σ’ όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθη¬ 
σης των μαθημάτων της σχολής για κάθε υποψήφιο, 
δεν μπορούν σε καμία περίπτωση να είναι λιγότερες 
του 95% των συνολικών ωρών διδασκαλίας για κάθε 
περίοδο. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δι- 
καιολογητικά και περάτωσαν με επιτυχία τις θεωρητικές 
και πρακτικές εξετάσεις. 

5. Τα διπλώματα παραδίδονται σους επιτυχόντες από 
το Τμήμα Αθλητικής Επιμόρφωσης. 

ΑΡΘΡΟ 7 

ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ 

Για τη φοίτηση στη Σχολή Προπονητών οι υποψήφιοι 
πρέπει: 

1. Να έχουν αρτιμέλεια σε βαθμό που δεν δημιουργεί 
πρόβλημα στη θεωρητική και πρακτική διδασκαλία της 
χειροσφαίρισης. 

2. Να έχουν ηλικία 23-45 ετών. 

3. Να έχουν ενεργό συμμετοχή ως χειροσφαιριστές 
σε αθλητικά Σωματεία οποιοσδήποτε κατηγορίας για 
μία τουλάχιστον πενταετία (5), τούτου βεβαιωμένου από 
την Ο.Χ.Ε. ή, 


4. Να είναι πτυχιούχοι ΤΕΦΑΑ, ή αντίστοιχου τμήματος 
της αλλοδαπής, αναγνωρισμένο από το ΔΟΑΤΑΠ, εφ’ 
όσον πληρούν τις προϋποθέσεις 1 και 2. 

ΑΡΘΡΟ 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης σχολής. 

4. Υπεύθυνη δήλωση (άρθρο 8 Ν. 1599/86) «περί μη 
άσκησης ποινικής δίωξης και περί μη παραπομπής σε 
ποινική δίκη». 

5. Φωτοτυπία αστυνομικής ταυτότητας (δύο όψεις). 

6. Βεβαίωση της Ο.Χ.Ε., όσον αφορά τη περίπτωση 3 
(άρθρο 7 - ΕΙΔΙΚΑ ΠΡΟΣΟΝΤΑ ΣΥΜΜΕΤΟΧΗΣ). 

Το Τμήμα Αθλητικής Επιμόρφωσης της Γ.Γ.Α. θα ανα¬ 
ζητήσει αυτεπάγγελτα την ποινική κατάσταση του υπο¬ 
ψηφίου από την αρμόδια εισαγγελική αρχή. 

Η αίτηση με τα επισυναπτόμενα δικαιολογητικά, τα 
οποία πρέπει να είναι επικυρωμένα, κατατίθενται του¬ 
λάχιστον δέκα (10) ημέρες πριν την ημερομηνία έναρξης 
λειτουργίας της σχολής, στη Γ ενική Γ ραμματεία Αθλη¬ 
τισμού - Ανδρέα Παπανδρέου 37 Τ.Κ. 15180 ΜΑΡΟΥΣΙ. 

Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπής διοί¬ 
κησης της σχολής και τα πλέον εξαιρετικά θέματα με 
απόφαση του Υφυπουργού Πολιτισμού και Αθλητισμού. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-♦- 

Αριθμ. 105/33655 (3) 

Τροποποίηση της υπ’ αριθμ. 3407/2.12.2008 απόφασης 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων, «Καθορισμός των τυ¬ 
πικών και ουσιαστικών προσόντων του προσωπικού 
που μετακινείται ή αποσπάται, σύμφωνα με το άρ¬ 
θρο 18 παρ. 1 α του Ν. 3614/2007, στην Ειδική Υπη¬ 
ρεσία Εφαρμογής δράσεων Ε.Π. Αλιείας του Επιχει¬ 
ρησιακού Προγράμματος Αλιείας 2007 2013» (ΦΕΚ 
2540 Β'), όπως ισχύει. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περίπτ. α, της παρ. 1, του άρθρου 18, του 
Ν. 3614/2007 «Διαχείριση, έλεγχος και εφαρμογή ανα¬ 
πτυξιακών παρεμβάσεων για την προγραμματική περί¬ 
οδο 2007-2013» (ΦΕΚ 267Α'). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005, «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98Α'). 

2. Την υπ’ αριθμ. 341509/26.11.2008 απόφαση των 
Υπουργών Εσωτερικών, Οικονομίας και Οικονομικών 
και Αγροτικής Ανάπτυξης και Τροφίμων «Αναδιάρθρω¬ 
ση, αρμοδιότητες και κατανομή προσωπικού Ειδικών 
Υπηρεσιών του Υπουργείου Αγροτικής Ανάπτυξης και 
Τροφίμων για το Επιχειρησιακό Πρόγραμμα “Αλιεία”» 
(ΦΕΚ 2437Β'). 

3. Την υπ’ αριθμ. Υ48/9.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Στάίκούρα» (ΦΕΚ 
2105Β'). 

4. Την υπ’ αριθμ. 3407/2.12.2008 απόφαση των Υπουρ¬ 
γών Οικονομίας και Οικονομικών και Αγροτικής Ανάπτυ¬ 
ξης και Τροφίμων «Καθορισμός των τυπικών και ουσι¬ 
αστικών προσόντων του προσωπικού που μετακινείται 
ή αποσπάται, σύμφωνα με το άρθρο 18 παρ. 1 α του 
Ν. 3614/2007, στην Ειδική Υπηρεσία Εφαρμογής δράσεων 
Ε.Π. Αλιείας του Επιχειρησιακού Προγράμματος Αλιείας 
2007 2013» (ΦΕΚ 2540Β'). 

5. Την υπ’ αριθμ. 1118/27.9.2013 πρόταση του Ειδι¬ 
κού Γραμματέα Κοινοτικών Πόρων και Υποδομών του 
Υπουργείου Αγροτικής Ανάπτυξης και Τροφίμων, για 
τον καθορισμό των απαιτούμενων τυπικών και ουσια¬ 
στικών προσόντων του προσωπικού που μετακινείται ή 
αποσπάται στην Ειδική Υπηρεσία Εφαρμογής Δράσεων 
του ΕΠ. Αλιείας. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Τροποποιούμε την υπ’ αριθμ. 3407/2.12.2008 απόφαση 
των Υπουργών Οικονομίας και Οικονομικών και Αγρο¬ 
τικής Ανάπτυξης και Τροφίμων (ΦΕΚ 2540Β'), ως εξής: 

Αντικαθίστανται τα άρθρα 1 έως 6 ως ακολούθως: 

Αρθρο 1 

Τυπικά, ουσιαστικά και πρόσθετα προσόντα για τη 
θέση του Προϊσταμένου και Αναπληρωτή Προϊσταμέ¬ 
νου της Ειδικής Υπηρεσίας Εφαρμογής Δράσεων του 

Ε.Π. Αλιείας και των Προϊσταμένων των Μονάδων 

Α. Για τη θέση του Προϊσταμένου, καθώς και του 
Αναπληρωτή Προϊσταμένου απαιτούνται τα κατωτέρω 
τυπικά, ουσιαστικά και πρόσθετα προσόντα: 

Τυπικά προσόντα: 

α) Πτυχίο ή δίπλωμα κατηγορίας Πανεπιστημιακής 
Εκπαίδευσης (Π.Ε.) σχολών της ημεδαπής ή ισότιμο 
πτυχίο ή δίπλωμα σχολών κράτους μέλους της ΕΕ ή 
χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Δεκαετής για τους κατόχους πτυχίου ή διπλώματος 
σχολών της ημεδαπής, ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Οκταετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπου¬ 
δών σχολών κράτους μέλους της ΕΕ ή χωρών εκτός ΕΕ, 
ετήσιας τουλάχιστον φοίτησης και για τους αποφοίτους 
της Εθνικής Σχολής Δημόσιας Διοίκησης. 

- Εξαετής για τους κατόχους διδακτορικού διπλώμα¬ 
τος σχολών της ημεδαπής 


ή ισότιμο πτυχίο σχολών κράτους μέλους της ΕΕ ή 
χωρών εκτός ΕΕ. 

γ) Άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
διοίκησης ή άσκηση αρμοδιοτήτων συντονισμού ομάδας 
έργου ή εργασίας. 

Ουσιαστικά προσόντα: 

α) Εμπειρία στον προγραμματισμό, σχεδίασμά, εφαρ¬ 
μογή, εκτέλεση υλοποίησης και διαχείριση, συντονισμό 
και έλεγχο κοινοτικών επιχειρησιακών συγχρηματοδο- 
τούμενων προγραμμάτων. 

β) Γνώση ευρωπαϊκών και εθνικών πολιτικών σε θέμα¬ 
τα του τομέα της αλιείας. 

γ) Γνώση των διαδικασιών εφαρμογής συγχρηματο- 
δοτούμενων προγραμμάτων και εκτέλεσης έργων, του 
δημόσιου ή ιδιωτικού τομέα, 
δ) Διοικητική και οργανωτική ικανότητα, 
ε) Ικανότητα προσαρμογής, επικοινωνίας και ανάλη¬ 
ψης πρωτοβουλιών και ευθυνών. 

στ) Ικανότητα υποκίνησης των υφισταμένων για αυ¬ 
ξημένη απόδοση. 

Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων του Ε.Π. Αλιείας. 

β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Ικανότητα προγραμματισμού, οργάνωσης και ελέγ¬ 
χου εφαρμογής στόχων και εργασιών. 

δ) Καλή γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

ε) Γνώσεις θεμάτων οργάνωσης και λειτουργίας της 
Δημόσιας Διοίκησης. 

στ) Ικανότητα χρήσης εφαρμογών αυτοματισμού γρα¬ 
φείου. 

Β. Για τη θέση του Προϊσταμένου Μονάδας, απαιτού¬ 
νται τα κατωτέρω τυπικά, ουσιαστικά και πρόσθετα 
προσόντα: 

Τυπικά προσόντα: 

α) Πτυχίο ή δίπλωμα κατηγορίας Πανεπιστημιακής 
Εκπαίδευσης (Π.Ε.) σχολών της ημεδαπής ή ισότιμο 
πτυχίο ή δίπλωμα σχολών κράτους μέλους της ΕΕ ή 
χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Οκταετής για τους κατόχους πτυχίου ή διπλώματος 
σχολών της ημεδαπής ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Εξαετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπου¬ 
δών σχολών κράτους μέλους της ΕΕ ή χωρών εκτός ΕΕ, 
ετήσιας τουλάχιστον φοίτησης και για τους αποφοίτους 
της Εθνικής Σχολής Δημόσιας Διοίκησης. 

- Τριετής για τους κατόχους διδακτορικού διπλώματος 
σχολών της ημεδαπής ή ισότιμο πτυχίο σχολών κράτους 
μέλους της ΕΕ ή χωρών εκτός ΕΕ. 

Ουσιαστικά προσόντα: 

α) Εμπειρία στον προγραμματισμό, σχεδίασμά εφαρ¬ 
μογή υλοποίησης, εκτέλεση και διαχείριση, συντονισμό 
και έλεγχο κοινοτικών επιχειρησιακών συγχρηματοδο- 
τούμενων προγραμμάτων. 

β) Γνώση ευρωπαϊκών και εθνικών πολιτικών σε θέμα¬ 
τα του τομέα της αλιείας. 

γ) Γνώση των διαδικασιών εφαρμογής συγχρηματο- 
δοτούμενων προγραμμάτων και εκτέλεσης έργων, του 
δημόσιου ή ιδιωτικού τομέα, 
δ) Διοικητική και οργανωτική ικανότητα, 
ε) Ικανότητα προσαρμογής, επικοινωνίας και ανάλη¬ 
ψης πρωτοβουλιών και ευθυνών. 

στ) Ικανότητα υποκίνησης των υφισταμένων για αυ¬ 
ξημένη απόδοση. 

Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων του Ε.Π. Αλιείας. 

β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Ικανότητα προγραμματισμού, οργάνωσης και ελέγ¬ 
χου εφαρμογής στόχων και εργασιών. 

δ) Καλή γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

ε) Γνώσεις θεμάτων οργάνωσης και λειτουργίας της 
Δημόσιας Διοίκησης. 

στ) Ικανότητα χρήσης εφαρμογών αυτοματισμού γρα¬ 
φείου. 

ζ) Άσκηση αρμοδιοτήτων διοίκησης σε οποιοδήποτε 
επίπεδο διοίκησης ή άσκηση αρμοδιοτήτων συντονισμού 
ομάδας έργου ή εργασίας. 

Αρθρο 2 

Τυπικά, ουσιαστικά και πρόσθετα προσόντα 
για το προσωπικό της κατηγορίας Πανεπιστημιακής 
Εκπαίδευσης (Π.Ε.) 

Για το προσωπικό της κατηγορίας Π.Ε. απαιτούνται τα 
κατωτέρω τυπικά, ουσιαστικά και πρόσθετα προσόντα: 
Τυπικά προσόντα: 

α) Πτυχίο ή δίπλωμα κατηγορίας Πανεπιστημιακής 
Εκπαίδευσης (Π.Ε.) σχολών της ημεδαπής ή ισότιμο 
πτυχίο ή δίπλωμα σχολών κράτους μέλους της ΕΕ ή 
χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Τριετής για τους κατόχους πτυχίου ή διπλώματος 
σχολών της ημεδαπής ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Διετής για τους κατόχους μεταπτυχιακού τίτλου 
σχολών της ημεδαπής ή αναγνωρισμένου όμοιου τίτ¬ 
λου σπουδών σχολών κράτους μέλους της ΕΕ ή χωρών 
εκτός ΕΕ, ετήσιας τουλάχιστον φοίτησης και για τους 
αποφοίτους της Εθνικής Σχολής Δημόσιας Διοίκησης. 

- Μονοετής για τους κατόχους διδακτορικού διπλώ¬ 
ματος σχολών της ημεδαπής ή ισότιμο πτυχίο σχολών 
κράτους μέλους της ΕΕ ή χωρών εκτός ΕΕ. 

Ουσιαστικά προσόντα: 

α) Εμπειρία συμμετοχής στον προγραμματισμό, σχε¬ 
δίασμά, εφαρμογή υλοποίησης, εκτέλεση και διαχείριση, 
συντονισμό και έλεγχο κοινοτικών, επιχειρησιακών συγ- 
χρηματοδοτούμενων προγραμμάτων / έργων / πράξεων 
ή/ και γνώση των διαδικασιών εφαρμογής συγχρηματο- 
δοτούμενων προγραμμάτων και εκτέλεσης έργων του 
δημόσιου ή ιδιωτικού τομέα. 


β) Ικανότητα επικοινωνίας και συνεργασίας, 
γ) Ικανότητα ανάληψης πρωτοβουλιών και ευθυνών. 
Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων του Ε.Π. Αλιείας. 

β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Καλή, γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

δ) Ικανότητα προγραμματισμού, οργάνωσης και πα¬ 
ρακολούθησης εργασιών. 

ε) Επαγγελματική εμπειρία στον προγραμματισμό, 
εκτέλεση, διαχείριση, συντονισμό, σχεδίαση, έλεγχο 
προγραμμάτων συγχρηματοδοτούμενων από την Ευ¬ 
ρωπαϊκή Ένωση ή Αναπτυξιακών Προγραμμάτων. 

στ) Ικανότητα χρήσης εφαρμογών αυτοματισμού γρα¬ 
φείου. 

Αρθρο 3 

Τυπικά, ουσιαστικά και πρόσθετα προσόντα 
για το προσωπικό της κατηγορίας Τεχνολογικής 
Εκπαίδευσης (Τ.Ε.) 

Γ ια το προσωπικό της κατηγορίας Τ.Ε. απαιτούνται τα 
κατωτέρω τυπικά, ουσιαστικά και πρόσθετα προσόντα: 
Τυπικά προσόντα: 

α) Πτυχίο ή δίπλωμα Τεχνολογικής Εκπαίδευσης σχο¬ 
λών της ημεδαπής ή ισότιμο πτυχίο ή δίπλωμα σχολών 
κράτους μέλους της ΕΕ ή χωρών εκτός ΕΕ. 

β) Επαγγελματική εμπειρία, η οποία θα πρέπει να 
είναι ως εξής: 

- Τριετής για τους κατόχους πτυχίου ή διπλώματος 
σχολών της ημεδαπής ή ισότιμο πτυχίο ή δίπλωμα σχο¬ 
λών κράτους μέλους της ΕΕ ή χωρών εκτός ΕΕ. 

- Διετής για τους κατόχους μεταπτυχιακού τίτλου 
σχολών της ημεδαπής ή αναγνωρισμένου όμοιου τίτ¬ 
λου σπουδών σχολών κράτους μέλους της ΕΕ ή χωρών 
εκτός ΕΕ, ετήσιας τουλάχιστον φοίτησης και για τους 
αποφοίτους της Εθνικής Σχολής Δημόσιας Διοίκησης. 

- Μονοετής για τους κατόχους διδακτορικού διπλώ¬ 
ματος σχολών της ημεδαπής ή ισότιμο πτυχίο σχολών 
κράτους μέλους της ΕΕ ή χωρών εκτός ΕΕ. 

Ουσιαστικά προσόντα: 

α) Εμπειρία συμμετοχής στον προγραμματισμό, σχε¬ 
δίασμά, εφαρμογή υλοποίησης, εκτέλεση και διαχείριση, 
συντονισμό και έλεγχο κοινοτικών, επιχειρησιακών συγ¬ 
χρηματοδοτούμενων προγραμμάτων/έργων/πράξεων ή/ 
και γνώση των διαδικασιών εφαρμογής συγχρηματο¬ 
δοτούμενων προγραμμάτων και εκτέλεσης έργων του 
δημόσιου ή ιδιωτικού τομέα, 
β) Ικανότητα επικοινωνίας και συνεργασίας, 
γ) Ικανότητα ανάληψης πρωτοβουλιών και ευθυνών. 
Συνεκτιμώνται ως πρόσθετα προσόντα: 
α) Μεταπτυχιακές σπουδές κατά προτίμηση σε αντι¬ 
κείμενο συναφές με το αντικείμενο της Ειδικής Υπηρε¬ 
σίας Εφαρμογής Δράσεων Ε.Π. Αλιείας. 

β) Αποφοίτηση από την Εθνική Σχολή Δημόσιας Δι¬ 
οίκησης. 

γ) Καλή γνώση τουλάχιστον μίας ξένης κοινοτικής 
γλώσσας κατά προτίμηση της αγγλικής ή γαλλικής. Η 
γνώση δεύτερης ξένης κοινοτικής γλώσσας θα συνε- 
κτιμάται ως επιπρόσθετο προσόν. 

δ) Ικανότητα προγραμματισμού, οργάνωσης και πα¬ 
ρακολούθησης εργασιών. 

ε) Επαγγελματική εμπειρία στον προγραμματισμό, 
εκτέλεση, διαχείριση, συντονισμό, σχεδίαση, έλεγχο 
προγραμμάτων συγχρηματοδοτούμενων από την Ευ¬ 
ρωπαϊκή Ένωση ή Αναπτυξιακών Προγραμμάτων. 

στ) Ικανότητα χρήσης εφαρμογών αυτοματισμού γρα¬ 
φείου. 

Άρθρο 4 

Τυπικά, ουσιαστικά και πρόσθετα προσόντα 
για το προσωπικό της κατηγορίας Δευτεροβάθμιας 
Εκπαίδευσης (Δ.Ε.) 

Για το προσωπικό της κατηγορίας Δ.Ε. απαιτούνται τα 
κατωτέρω τυπικά, ουσιαστικά και πρόσθετα προσόντα: 
Τυπικά προσόντα: 

α) Απολυτήριος τίτλος Λυκείου γενικής κατεύθυνσης 
ή Ενιαίου Πολυκλαδικού Λυκείου χωρίς ειδικότητα ή 
Τεχνικού ή Επαγγελματικού Λυκείου χωρίς ειδικότητα 
ή εξατάξιου γυμνασίου ή τμήματος υπαλλήλων γρα¬ 
φείου (διοίκησης) ή τμήματος υπαλλήλων λογιστηρίου 
τεχνικού ή επαγγελματικού λυκείου ή τεχνικού επαγ¬ 
γελματικού λυκείου ή κλάδου διοικητικών υπηρεσιών 
γραμματέων ή κλάδου οικονομίας Ενιαίου Πολυκλαδικού 
Λυκείου. 

β) Διετής τουλάχιστον επαγγελματική εμπειρία σε 
θέσεις γραμματείας ή άλλων διοικητικών καθηκόντων 
ή σε χειρισμό εφαρμογών αυτοματισμού γραφείου. 
Ουσιαστικά προσόντα: 
α) Ικανότητα επικοινωνίας και συνεργασίας, 
β) Ικανότητα εργασίας σε ηλεκτρονικό περιβάλλον, 
γ) Ικανότητα οργάνωσης γραφείου και αρχειοθέτησης. 
Συνεκτιμώνται ως πρόσθετα προσόντα: 
α) Πτυχίο Ινστιτούτου Επαγγελματικής Κατάρτισης ή 
ισότιμου διπλώματος της αλλοδαπής. 

β) Γνώση τουλάχιστον μίας ξένης κοινοτικής γλώσ¬ 
σας κατά προτίμηση της αγγλικής ή γαλλικής. Η γνώση 
δεύτερης ξένης κοινοτικής γλώσσας θα συνεκτιμάται 
ως επιπρόσθετο προσόν. 

γ) Εμπειρία σε θέση γραμματέως, βιβλιοθηκονόμου, 
λογιστικής ή σε διαχείριση κοινοτικών προγραμμάτων, 
δ) Γνώσεις λογιστικής ή / και διοικητικής υποστήριξης, 
ε) Ικανότητα χρήσης εφαρμογών αυτοματισμού γρα¬ 
φείου. 

Αρθρο 5 

Τ υπικά, ουσιαστικά και πρόσθετα προσόντα 
για το προσωπικό της κατηγορίας Υποχρεωτικής 
Εκπαίδευσης (Υ.Ε.) 

Γ ια το προσωπικό της κατηγορίας Υ.Ε. απαιτούνται τα 
κατωτέρω τυπικά, ουσιαστικά και πρόσθετα προσόντα: 


Τυπικά προσόντα: 

α) Απολυτήριος τίτλος Γυμνασίου ή ισότιμος τίτλος 
σπουδών σχολών της ημεδαπής ή σχολών κράτους μέ¬ 
λους της ΕΕ ή χωρών εκτός ΕΕ. 

Ουσιαστικά προσόντα: 

α) Διετής επαγγελματική εμπειρία σε αντίστοιχη θέση. 

β) Ικανότητα επικοινωνίας και συνεργασίας. 

Συνεκτιμώνται ως πρόσθετα προσόντα: 

α) Τίτλος αποφοίτησης από τις μέσες επαγγελματικές 
σχολές ή αντίστοιχου τίτλου σχολών της ημεδαπής, 
ή ισότιμος τίτλος σχολών κράτους μέλους της ΕΕ ή 
χωρών εκτός ΕΕ. 

β) Ικανότητα χρήσης εφαρμογών αυτοματισμού γρα¬ 
φείου. 

Αρθρο 6 
Δικαιολογητικά 

1. Ως διδακτορικό δίπλωμα και ως μεταπτυχιακός 
τίτλος σπουδών νοούνται εκείνα που χορηγούνται με 
αντίστοιχο ιδιαίτερο τίτλο μετά τη λήψη του πτυχίου 
ή διπλώματος κατηγορίας Π.Ε. ή Τ.Ε., ή ισότιμο, αντί¬ 
στοιχης ειδικότητας, σχολών κράτους μέλους της ΕΕ ή 
χωρών εκτός ΕΕ. Για τα μεταπτυχιακά και διδακτορικά 
διπλώματα εκπαιδευτικών ιδρυμάτων εξωτερικού απαι¬ 
τείται βεβαίωση ισοτιμίας ή κατάθεσης δικαιολογητικών 
στο ΔΟΑΤΑΠ και προσκόμιση της αντίστοιχης βεβαίω¬ 
σης εντός εύλογου χρονικού διαστήματος εφόσον αυτό 
επιβάλλεται εκ του Νόμου. 

2. Ο χρόνος εμπειρίας αποδεικνύεται με βεβαίωση 
αρμόδιου ελληνικού ή αλλοδαπού φορέα του Δημοσίου, 
όπως αυτός ορίζεται στην παρ. 1 του άρθρου 14 του 
Ν. 2190/1994 (ΦΕΚ 28Α'), όπως ισχύει μετά την τροπο¬ 
ποίησή του με το Ν. 3812/2009 (ΦΕΚ 234Α'), από την 
οποία προκύπτει το είδος της συγκεκριμένης εργασίας 
που παρασχέθηκε και η χρονική διάρκεια της παροχής 
της, ή με βεβαίωση του οικείου ασφαλιστικού φορέα ή 
του εργοδότη στην περίπτωση που δεν προκύπτει το 
είδος της παρασχεθείσας εργασίας, συνοδευόμενη από 
υπεύθυνη δήλωση του υποψηφίου κατά το άρθρο 8 του 
Ν. 1599/1986 (ΦΕΚ 75Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2014 

